2018.gada \_\_\_. \_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_ \_\_ § )

**Kārtība, kādā veicamas un atmaksājamas veselības apdrošināšanas iemaksas**

### Izdoti saskaņā ar

### Veselības aprūpes finansēšanas likuma

### 12. panta sesto daļu

1. **Vispārīgais jautājums**
2. Noteikumi nosaka kārtību, kādā Veselības aprūpes finansēšanas likuma 11.panta pirmās daļas 2.punktā minētā persona veic veselības apdrošināšanas iemaksas (turpmāk – iemaksas), lai saņemtu veselības aprūpes pakalpojumu valsts obligātās veselības apdrošināšanas ietvaros, un saņem pārmaksātās vai kļūdaini veiktās iemaksas atmaksu.
3. **Iemaksu veikšanas kārtība**
4. Persona iemaksas veic, pamatojoties uz vienotā veselības nozares elektroniskās informācijas sistēmā (turpmāk – veselības informācijas sistēma) pieejamu elektroniski sagatavoto maksājuma rīkojumu, kas satur šādu informāciju:
   1. personas vārds, uzvārds;
   2. personas kods vai identifikācijas (reģistrācijas) numurs;
   3. maksājuma rīkojuma numurs un datums, līdz kuram veicams maksājums;
   4. iemaksas apmērs un atšifrējums, kas pamato iemaksas aprēķinu;
   5. valsts budžeta ieņēmumu konta numurs Valsts kasē.
5. Šo noteikumu 2.punktā minēto maksājuma rīkojumu persona var saņemt:

3.1. autentificējoties veselības informācijas sistēmā;

3.2. vēršoties ar rakstveida iesniegumu Nacionālajā veselības dienestā (turpmāk - Dienests).

1. Šo noteikumu 3.2.apakšpunktā minētajā iesniegumā norāda personas, par kuru tiks veikta iemaksa, vārdu, uzvārdu un personas kodu vai identifikācijas (reģistrācijas) numuru, kā arī elektroniskā pasta adresi vai deklarētās dzīvesvietas adresi maksājuma rīkojuma (izdrukas) nosūtīšanai. Ja maksājuma rīkojums (izdruka) tiek prasīts par citu personu (izņemot likumiskos pārstāvjus), iesniegumam pievieno dokumentu, kas apliecina pilnvarojumu saņemt maksājuma rīkojumu (izdruku) attiecīgās personas vārdā.
2. Persona maksājuma rīkojumā (izdrukā) norādīto summu iemaksā valsts budžeta ieņēmumu kontā Valsts kasē vienā no šādiem veidiem:
   1. tiešsaistē elektroniski autentificējoties veselības informācijas sistēmā un izmantojot veselības informācijas sistēmas datu integrāciju ar maksājumu pakalpojumu sniedzēja starpniecību, kuram ir tiesības sniegt maksājumu pakalpojumus [Maksājumu pakalpojumu un elektroniskās naudas likuma](https://likumi.lv/ta/id/206634-maksajumu-pakalpojumu-un-elektroniskas-naudas-likums" \t "_blank) izpratnē (maksājums ar pārskaitījumu);
   2. ar maksājuma karti maksājumu karšu pieņemšanas terminālī, ja maksājumu veic Dienestā;
   3. ar kredīta pārvedumu kredītiestādē, norādot maksājuma rīkojumā minēto maksājuma mērķi.
3. **Atmaksu veikšanas kārtība**
4. Informācija par iespējām saņemt veiktās iemaksas atmaksu, kā arī atšifrējums, kas pamato atmaksas aprēķinu, personai ir pieejama autentificējoties veselības informācijas sistēmā.
5. Persona, kas vēlas saņemt veselības apdrošināšanas iemaksas atmaksu:
   1. autentificējoties veselības informācijas sistēmā aizpilda, norādot šo noteikumu 10.4.apakšpunktā minēto informāciju, un iesniedz veselības informācijas sistēmā elektronisku iesnieguma formu par atmaksu saņemšanu;
   2. iesniedz rakstveida iesniegumu Dienestā par atmaksu saņemšanu.
6. Veikto iemaksu atmaksu var pieprasīt ne vairāk kā par diviem iepriekšējiem kalendāra gadiem.
7. Šo noteikumu 8.2.punktā minētajā iesniegumā persona norāda :
   1. personas vārdu, uzvārdu;
   2. personas kodu vai identifikācijas (reģistrācijas) numuru;
   3. periodu, par kuru tiek pieprasītas atmaksas;
   4. konta numuru kredītiestādē vai pasta norēķinu sistēmā, uz kuru veicama atmaksa;
   5. elektroniskā pasta adresi vai deklarētās dzīvesvietas adresi.
8. Iesniedz šo noteikumu 8.2.punktā minēto iesniegumu par citu personu, iesniegumam pievieno dokumentu, kas apliecina pilnvarojumu iesniegt šādu iesniegumu, bet, ja iesniegumā izteikts lūgums saņemt citas personas iemaksas atmaksu, iesniegumam pievieno dokumentu, kas apliecina tiesības saņemt atmaksu.
9. Dienests trīs mēnešu laikā pēc šo noteikumu 7.punktā minētā iesnieguma saņemšanas veic atmaksu uz iesniedzēja norādīto bankas kontu kredītiestādē vai pasta norēķinu sistēmas kontu, vai mēneša laikā pieņem lēmumu par atteikumu veikt atmaksu.
10. Ja persona ir vērsusies Dienestā ar šo noteikumu 7.2.punktā minēto iesniegumu, vienlaicīgi ar atmaksas veikšanu uz iesniegumā norādīto elektroniskā pasta adresi (oficiālo elektronisko adresi, ja personai ir aktivizēts e-adreses konts) vai deklarētās dzīvesvietas adresi Dienests nosūta informāciju ar atmaksāto summu un tās atšifrējumu, kas pamato atmaksu aprēķinu.

Ministru prezidents,

veselības ministra pienākumu izpildītājs Māris Kučinskis

Ministru prezidents,

veselības ministra pienākumu izpildītājs Māris Kučinskis

Iesniedzējs: Ministru prezidents,

veselības ministra pienākumu izpildītājs Māris Kučinskis

Vīza: Valsts sekretārs Aivars Lapiņš